পহেলগাঁওয়ে নিহত বিতান অধিকারীর বাবা-মাকে পেনশন দেওয়ার ঘোষণা মুখ্যমন্ত্রীর

কলকাতা: কাশ্মীরের পহেলগাঁওয়ের (Pahalgram Terrorist Attack) নিহত রাজ্যের তিন বাসিন্দার পরিবারকে ১০ লক্ষ টাকা করে আর্থিক সাহায্য দেবে রাজ্য সরকার। শুধু ক্ষতিপূরণ নয়। মৃতদের পরিবারের সদস্যরা চাইলে রাজ্য সরকারের পক্ষ থেকে মিলবে চাকরিও।

কাশ্মীরে জঙ্গিদের সঙ্গে লড়াই করতে গিয়ে নিহত সেনা জওয়ান ঝন্টু আলি শেখের পরিবারকেও ১০ লক্ষ টাকার সাহায্য দেওয়ার কথা ঘোষণা করেছেন মুখ্যমন্ত্রী। তাঁর স্ত্রীকেও রাজ্য সরকারের পক্ষ থেকে চাকরির আশ্বাস দিয়েছেন মুখ্যমন্ত্রী। পরিবার চাইলে দুই সন্তানের পড়াশোনার ভারও নেবে রাজ্য সরকার।

আরও পড়ুন: ধেয়ে আসছে ঝড়, বৃষ্টির পূর্বাভাস বাংলায়

মুখ্যমন্ত্রী মমতা বন্দ্যোপাধ্যায় জানিয়েছেন, বেহালার বিতান অধিকারী সহ রাজ্যের তিন বাসিন্দার মৃত্যু হয়েছে। তাঁদের মধ্যে যাঁদের বৃদ্ধ বাবা-মা রয়েছে তাঁদের ক্ষেত্রে বাবা-মা এবং স্ত্রীকে ক্ষতিপূরণের অঙ্ক ভাগ করে দেওয়া হবে৷ বিতান অধিকারীর স্ত্রী এবং তাঁর বৃদ্ধ বাবা-মা পাবেন ৫ লক্ষ টাকা করে৷

পাশাপাশি, বিতানের বাবার জন্য মাসিক ১০ হাজার টাকা পেনশনের ঘোষণা করেছেন মুখ্যমন্ত্রী। বিতানের বাবা-মার স্বাস্থ্য সাথী কার্ড আজই করিয়ে দেওয়ার জন্য স্থানীয় পুরপ্রতিনিধিকে নির্দেশ দিয়েছেন মুখ্যমন্ত্রী৷

দেখুন আরও খবর: